Kalender 2 Augustus - Kuns En Vermaak - Republikein
Tuesday, August 06th, 11:12:04
Kalender 2 Augustus
» El Barrio Tapas Bar and Restaurant bied weer hul gewilde straatmark aan. Wees deel van die derde mark met die tema Blues on the Street. Oner andere sal die bekende Sean K by die mark optree. Dit begin om 16: 00 en duur tot ounag. Hou hul Facebook-blad vir meer inligting dop.
» Die Nasionale Teater van Namibië (NTN) bied vanaand en môreaand die musiekblyspel Every Woman aan. Die stuk vertel die storie van Grace wat ’n kombuistee vir haar vriendin Amelia aanbied en al haar hegte vriendinne oornooi. Ook by die tee is Amelia se pedantiese suster Amanda en Grace se baas, Victoria. Die vroue bespreek moederskap, mans, huwelike en alles tussenin. Later, tydens ’n drinkspeletjie, word geheime en wrokke uitgelap, wat dreig om die susters uitmekaar te skeur en selfs die troue te laat ontspoor. Die show begin om 19:00 en kaartjies is by Computicket beskikbaar.
» Die Gereformeerde Kerk in Windhoek bied môreoggend om 08:00 ‘n basaar aan.
Daar sal heerlike pannekoek, Kalahari-burgers en worsrolle wees en pragtige items om te koop. Jy kan selfs heerlike vars groente en wildsmaalvleis van die plaas af kry. Daar sal ’n springkasteel en lekkernye vir die kinders wees.